251 



RAZLIČITE VIESTI. 



Poziv odjela za ribarstvo 



jubilarne gospodarsko-šumarske izložbe. 

 Za Hrvatsku i Slavoniju. 



Mjeseca kolovoza i rujna o. g. bit će u Zagrebu jubilarna 

 izložba, a uredit će se osobiti odjel za ribarstvo, u koji će se po 

 zaključku izložbenoga odbora uvrstili: 



1. svakojake domaće naše slatkovodne ribe, 



2. svakojake mreže i ine ribarske sprave, 



3. aparati za umjetno gajenje riba, 



4. slane, sušene i inače priredjene ribe, ikra i sve ono, što 

 čovjek umije od riba priredjivati za svoju hranu ili za svoju 

 korist i udobnost. 



Osim toga bit će tu: 



5. sisavci štetni ribarstvu, kao n. pr. vidra, vodeni voluhar, 

 vodena rovka ili hrčica ; 



6. vodene ptice, koje su štetne ribarstvu ; 



7. plazavci i vodozemci, n. pr. kornjače, zmije, žabe, šturovi 

 i t. d., bilo što su koristni, bilo što su štetni ribarstvu ; 



8. sve druge životinje, koje su ribarstvu koristne, budući im 

 hranom (n. pr. crvi, vodeni cvijet itd. itd.), ili su im štetne (kao 

 n. pr. pijavice i t. d.). 



Koliko se uzmogne, izložit će se što više živih riba, dakako 

 poglavito iz zagrebačke okolice, druge će se ribe i životinje izložiti 

 ili u žesti, ili nadjevene, ili pak osušene i inače preparovane. 



Trebalo bi da budu potpunim brojem zastupljene sve slatko- 

 vodne ribe Hrvatske i Slavonije, i to: napose savske, napose 

 dravske i dunavske, od svake naše rijeke, od svakoga 

 potoka i jezera, od najobičnije ribe do najrjedje. 



Upozorujemo naše domoljubne ribare, da u nas ima dvie 

 vrste smudja, naime naš smudj obični (Lucioperca sandra Guv.) 

 i smudj ruski (Lucioperca volgensis Pallas), da valja isto tako 

 izložiti našu glasovitu pastrvu glavaticu (Salmo hućlio h.) i kečigu 

 (Acipenser ruthenus L.), kao što i najmanje i najneznatnije naše 

 ribice n. pr. : balavac, brka, brkaš, brkica, čik, čikov, dor'ca, 

 mrmak, peš, pesak, piškor, puzak itd. 



17 



